13. autobusu maršruts (Rīga)
13. autobusu maršruts ir Rīgas sabiedriskā transporta autobusu maršruts, kas kursē no Babītes dzelzceļa stacijas, kas atrodas Mārupes novada Babītes pagastā, līdz Rīgas Preču stacijai "Preču 2" Rencēnu ielā, Šķirotavas apkaimē. Iepriekš maršruts kursēja no Preču 2 līdz Kleistiem, taču 2009. gada 1. janvārī tika pagarināts līdz Babītes stacijai. 13. autobusu maršruta kopējais garums ir 58,227 km. Maršruta Babītes stacija — Kleisti — Preču 2 kopējais garums ir 29,910 km, bet maršruta Babītes stacija — Kleisti — Preču 2 kopējais garums ir 28,317 km. Darbdienās pa 13. autobusu maršrutu kursē 8 autobusi, bet brīvdienās — 6 autobusi. 13. autobusu maršrutu apkalpo gan 6. autobusu parks, gan 7. autobusu parks. Šobrīd 13. autobusu maršruts ir trešais garākais autobusu maršruts Rīgā. Austrumu maģistrāles izbūves darbu dēļ no 2021. gada 27. novembra līdz 2023. gada 27. decembrim tika slēgta kustība Stopiņu, Piedrujas un Vestienas ielā. Maršruts abos virzienos tika novirzīts pa Nīcgales ielu. 2023. gada 27. decembrī, neilgi pēc Austrumu maģistrāles atklāšanas, maršruts abos virzienos sāka kursēt pa Vietalvas, Vestienas un Pildas ielu. Tā kā tika likvidēts Stopiņu ielas un Vestienas ielas krustojums, Stopiņu ielā autobusa kustība vairs nav iespējama.